
	Veiksmų programa:
	2007-2013 metų Ekonomikos augimo veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2010

	
	veiklų pabaiga:
	2013

	Projekto vertė:
	890.643,56 Eur

	Finansavimo šaltiniai:
	Europos Sąjungos struktūrinių fondų, Valstybės biudžeto lėšos, Kelių priežiūros ir plėtros fondo lėšos Joniškio rajono savivaldybės biudžeto lėšos

	Projekto aprašymas:
	Projekto tikslas - prisidėti prie Joniškio miesto transporto infrastruktūros plėtros, formuojant reikiamo pralaidumo ir patikimumo gatvių tinklą. Šiam tikslui pasiekti iškeltas uždavinys - Joniškio miesto Draugystės, Putinų, Šviesos, Beržų, Viestarto, Žiemgalių, Skilvionių, Skabio ir Nameisio gatvių techninių parametrų gerinimas. Įgyvendinant projektą numatoma rekonstruoti 1,061 km ir nutiesti 1,795 km Joniškio miesto gatvių. Šiuo metu minėtos gatvės yra blogos būklės, jų danga žvyras, gatvės neatitinka saugiam ir ekonomiškai prasmingam susisiekimui keliamų reikalavimų. Dėl gatvių dulkėtumo daromas neigiamas poveikis šalia gyvenančių ir dirbančių asmenų sveikatai. Nelygi važiuojamosios dalies danga riboja transporto priemonių važiavimo greitį, todėl yra patiriami papildomi transporto priemonių eksploataciniai kaštai ir kelyje praleisto laiko vertės nuostoliai. Nesutvarkyti kelkraščiai riboja pėsčiųjų judėjimo galimybes ir saugumą. Įgyvendinus projektą minėtose Joniškio miesto gatvėse bus patiesta asfaltbetonio danga, įrengti kelkraščiai, šaligatviai, lietaus nuotekų surinkimo sistemos. Atlikus numatomą rekonstrukciją pagerės eismo sąlygos, padidės eismo saugumas, sumažės neigiamas transporto poveikis aplinkai. Įrengus asfaltbetonio dangą bus apribotas neigiamas dulkėtumo poveikis gyventojų sveikatai. Gatvių išasfaltavimas duos visuomenei ekonominę-socialinę naudą dėl gatvių priežiūros, ekologinių, eismo įvykių, sugaišto laiko, transporto priemonių eksploatacinių sąnaudų sumažėjimo. Joniškio miesto gatvių rekonstrukcija ir plėtra teigiamai paveiks rajono plėtrą, bus prisidėta mažinant skirtumus tarp atskirų šalies regionų.

